laion/Wikipedia-Exotic huggingface dataset:
ক্যাটরিনা ভনকোভা

ক্যাটরিনা ভনকোভা (১লা ডিসেম্বর, ১৯৮৯ সালে প্রাগে জন্মগ্রহণ করেন) একজন চেক টেনিস খেলোয়াড়। ভ্যানকোভা তার কর্মজীবনে আইটিএফ সফরে ১৫ টি একক এবং ১১ টি ডাবলসে শিরোপা জিতেছেন। ২০ এপ্রিল ২০১৫ সালে তিনি বিশ্বের সেরা নম্বর ২১৮ র্যাঙ্কিংয়ের সেরা একক স্থানে পৌঁছেছেন। ১৮ ই এপ্রিল ২০১৬ তে ডাবলস র্যাঙ্কিংয়ে তিনি বিশ্বের ১৯২ নম্বর স্থানে উঠে এসেছিলেন। ভ্যানকোভা তার প্রথম ডাব্লুটিএ সফর করেন মার্কেটা ভন্ড্রোসোভার সাথে ২০১৫ সালের প্রাগ ওপেন ডাবলসে। ক্যাটরিনা বোন্ডেরেনকো ও ইভা হার্ডিনোভের বিপক্ষে প্রথম রাউন্ডে হেরে যায় তারা। ফিশপুল, নিক (১৭ সেপ্টেম্বর ২০১২)। "আইটিএফ প্রো সার্কিট মিট্স... ক্যাটরিনা ভনকোভা"। আইটিএফ। ৬ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৫।  "জে অ্যান্ড টি বাঙ্কা প্রাগ ওপেন ২০১৫" (পিডিএফ)। উইমেন্স টেনিস অ্যাসোসিয়েশন। ৩০ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ মে ২০১৫।
এহসান উল হক

এহসান উল হক (জন্মঃ সেপ্টেম্বর ২২, ১৯৪৯) পাকিস্তান সেনাবাহিনীর একজন অবসরপ্রাপ্ত জেনারেল যিনি ২০০৭ সালের ৮ অক্টোবর পর্যন্ত পাকিস্তান সামরিক বাহিনীর 'যুগ্ম স্টাফ প্রধানদের সভা' এর সভাপতি হিসেবে দায়িত্ব পালন করেন। ১৯৯৯ সালের সামরিক অভ্যুত্থানের পর (যেটার মাধ্যমে জেনারেল পারভেজ মোশাররফ দেশের শাসন ক্ষমতা গ্রহণ করেন), জেনারেল এহসানকে পাকিস্তান সৈন্যবাহিনীর কিছু খুবই গুরুত্বপূর্ণ পদে নিয়োগ দেওয়া হয় যার মধ্যে ছিলো অশান্ত উপজাতীয় অঞ্চলের একটি বড় সেনাদলের অধিনায়কত্ব করা, গোয়েন্দা সংস্থা আইএসআই এর প্রধানের দায়িত্ব, এবং যুগ্ম স্টাফ প্রধানদের সভাপতির দায়িত্ব পালন। এহসান পাকিস্তান বিমান বাহিনী পাবলিক স্কুল থেকে ১৯৬৭ সালে বের হন, এবং ঐ বছরই তিনি পাকিস্তান সামরিক বিদ্যায়তনের (পাকিস্তান মিলিটারি একাডেমী) ৪১তম কোর্সে ক্যাডেট হিসেবে যোগদান করেন, ১৯৬৯ সালের অক্টোবরে তাকে কমিশন দেওয়া হয় বিমান বিধ্বংসী গোলন্দাজ ইউনিটে। তিনি '৯২ সালের জুনে ব্রিগেডিয়ার এবং ১৯৯৬ এর জুনে জেনারেল হন। By Arshad Sharif। "New JCSC chief, VCOAS appointed"। 03 October 2004। Dawn, 03 October 2004। সংগ্রহের তারিখ ৭ জুন ২০১৩।  "'PAF College Sargodha Alumni'"। ৬ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।  "Missile Firing Competition" ওয়েব্যাক মেশিনে আর্কাইভকৃত ৪ জুলাই ২০১১ তারিখে Dawn, December 31, 1997 "Air defense to be modernized says President"[স্থায়ীভাবে অকার্যকর সংযোগ] President of Pakistan Press Release, December 18, 2004
ইভা একব্লাড

ইভা একব্লাড ১০ জুলাই ১৭২৪ সালে সুইডেনে জন্মগ্রহণ করেন। তিনি কৃষিবিদ-বৈজ্ঞানিক হিসেবে খ্যাত ছিলেন। তার উল্লেখযোগ্য আবিষ্কার হল আলু থেকে ময়দা ও ইথানল তৈরি। তার এই উদ্ভাবন, ১৮ শতাব্দীর সুইডেনের দুর্ভিক্ষ থেকে পরিত্রানের জন্য কার্যকরি ভূমিকা রাখে। তিনি রয়েল সুইডিস একাডেমি অফ সাইন্স-এ সদস্যপদ প্রাপ্ত প্রথম মহিলা। ১৫ মে ১৭৮৬ সালে তিনি মৃত্যুবরণ করেন।
সারেন্ডার (১৯৮৭-এর চলচ্চিত্র)

সারেন্ডার জহিরুল হক পরিচালিত ১৯৮৭ সালের বাংলাদেশী রোম্যান্টিক-অ্যাকশন চলচ্চিত্র। ছবিটি কাহিনী রচনা ও প্রযোজনা করেছেন সিদ্দিক জামাল নান্টু এবং চিত্রনাট্য লিখেছেন জহিরুল হক। ছবিটি প্রযোজনা ও পরিবেশনা করেছে নান্টু মিন্টু প্রডাকশন্স। এতে শ্রেষ্ঠাংশে অভিনয় করেছেন জসিম, শাবানা, বুলবুল আহমেদ, আবুল কাশেম মিঠুন, সিদ্দিক জামাল নান্টু, মাহবুব খান, বাবর ও মিজু আহমেদ। সারেন্ডার চলচ্চিত্রটি ১৯৮৭ সালের ১৭ এপ্রিল বাংলাদেশে মুক্তি পায়। ছবিটি ১২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ পুরুষ কণ্ঠশিল্পী বিভাগে দুটি পুরস্কার লাভ করে। জসিম - জসিম, মেধাবী বেকার যুবক যে পরবর্তীতে ব্যাংক লুট করে অঢেল সম্পত্তির মালিক হয়। শাবানা - সীমা, এক সময়ে জসিমের প্রেমিকা, যে পরবর্তীতে পরিবারের চাপে অন্য আরেকজনকে বিয়ে করে। বুলবুল আহমেদ - সোহেল, সীমার স্বামী। আবুল কাশেম মিঠুন - মাসুম, পুলিশ ইনস্পেক্টর, যে ব্যাংক লুট করা সন্ত্রাসী চক্রকে খুঁজে বেড়াচ্ছে। সিদ্দিক জামাল নান্টু - নান্টু, জসিমের বন্ধু ও তার ব্যাংক লুটের সহচর। মাহবুব খান - সেলিম'', জসিমের বন্ধু ও তার ব্যাংক লুটের সহচর। বাবর – বাচ্চু, জসিমের বন্ধু ও তার ব্যাংক লুটের সহচর। মিজু আহমেদ - জাভেদ, জসিমের বন্ধু ও তার ব্যাংক লুটের সহচর। দারাশিকো - পুলিশ কমিশনার আখতার হোসেন - জনাব তালুকদার জাহাঙ্গীর - কায়সার রূপা খান - কায়সারের প্রেমিকা অলিভিয়া - বার নৃত্যশিল্পী (অতিথি চরিত্রে) ইয়াসমিন - পেয়ারি, বার নৃত্যশিল্পী এছাড়া অন্যান্য চরিত্রে অভিনয় করেছেন জহিরুল হক, আহসান উল্লাহ মণি, শিবলি সাদিক, মঞ্জুর রহমান, আতিকুর রহমান, নুরুল ইসলাম, সাইফুল ইসলাম, খোরশেদ আলম, এবং বার নৃত্যশিল্পী হিসেবে অংশগ্রহণ করেছেন নাসরিন, পারুল, লতা, ও খোদেজা। সারেন্ডার চলচ্চিত্রের গানের সুর ও সঙ্গীত পরিচালনা করেছেন আলম খান। গীত রচনা করেছেন গাজী মাজহারুল আনোয়ার। গানের রেকর্ডিং করা হয়েছে শ্রুতি স্টুডিওতে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা ও রুলিয়া আজম। এই ছবির এন্ড্রু কিশোর ও সাবিনা ইয়াসমিনের কণ্ঠে গাওয়া "সবাইতো ভালবাসা চায়" গানটি শ্রোতাপ্রিয়তা লাভ করে এবং এন্ড্রু কিশোর এই গানে কণ্ঠ দিয়ে শ্রেষ্ঠ পুরুষ কণ্ঠশিল্পী বিভাগে ১২তম জাতীয় চলচ্চিত্র পুরস্কার লাভ করেন। ১২তম জাতীয় চলচ্চিত্র পুরস্কার বিজয়ী: শ্রেষ্ঠ সঙ্গীত পরিচালক - আলম খান বিজয়ী: শ্রেষ্ঠ পুরুষ কণ্ঠশিল্পী - এন্ড্রু কিশোর "Movie List 1987"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ১১ জুলাই ২০১৭। [স্থায়ীভাবে অকার্যকর সংযোগ] "অনন্য শাবানা"। ভোরের কাগজ। ১০ জুন ২০১৭। ২৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। বাংলাদেশ চলচ্চিত্র উন্নয়ন কর্পোরেশন। ২৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।  "জন্মদিনে আলম খানের জনপ্রিয় ১০ গান"। বাংলানিউজটোয়েন্টিফোর.কম। ২২ অক্টোবর ২০১৫। সংগ্রহের তারিখ ১১ জুলাই ২০১৭।  "এন্ড্রু কিশোরের জাতীয় পুরস্কার জয়ী ৫ গান"। বাংলানিউজটোয়েন্টিফোর.কম। ৪ নভেম্বর ২০১৬। সংগ্রহের তারিখ ১১ জুলাই ২০১৭।  বাংলা মুভি ডেটাবেজে সারেন্ডার ইন্টারনেট মুভি ডেটাবেজে সারেন্ডার (ইংরেজি)
শালডিহা কলেজ

শালডিহা কলেজ হল পশ্চিমবঙ্গের বাঁকুড়া জেলার শালডিহা শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বর্তমানে বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে সাম্মানিক ও সাধারণ পাঠক্রম চালু রয়েছে। শালডিহা কলেজের বিভাগগুলি হল: বিজ্ঞান রসায়ন, পদার্থবিদ্যা, গণিত ও প্রাণিবিদ্যা (সাম্মানিক) এবং উদ্ভিদবিদ্যা ও শারীরবৃত্ত বিজ্ঞান (সাধারণ)। কলা ও বাণিজ্য বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, অর্থনীতি ও সাঁওতালি (সাধারণ) এবং বাণিজ্য। শালডিহা কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ২০১২ সালে ন্যাশানাল অ্যাসেসমেন্ট ও অ্যাক্রেডিটেশন কাউন্সিল (ন্যাক) এই কলেজকে খ+ গ্রেড দিয়েছে। "Colleges in WestBengal, University Grants Commission"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।  "Institutions Accredited / Re-accredited by NAAC with validity" (পিডিএফ)। National Assessment and Accreditation Council। ১২ মে ২০১২ তারিখে মূল (PDF) থেকে আর্কাইভ করা। সংগ্রহের তারিখ ২২ ফেব্রুয়ারি ২০১২।  Saldiha College
নেরিয়া কামাচো

নেরিয়া কামাচো রামোস (স্পেনীয়: Nerea Camacho; জন্ম ১৫ মে ১৯৯৬) একজন স্পেনীয় অভিনেত্রী; বালানেগড়া, আলমেরিয়া, স্পেনে জন্ম। ২০০৯ সালে তিনি ক্যামিনো সিনেমায় তার ভূমিকার জন্য ২৩তম গোয়া পুরস্কার (মাত্র ১২ বছর বয়সে) জয় করার তৃতীয় সর্বকনিষ্ঠ অভিনেত্রী ছিলেন। "'Camino' has the starring role at the 23rd Goya Awards"। surinenglish.com। ২৮ মে ২০১৮ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  "Verkami: Irina"। verkami.com (Spanish ভাষায়)। সংগ্রহের তারিখ ৫ মে ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) Martínez, Evaristo। "Nerea Camacho, "En tierras salvajes""। opiniondealmeria.com (Spanish ভাষায়)। সংগ্রহের তারিখ ৫ মে ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) ইন্টারনেট মুভি ডেটাবেজে নেরিয়া কামাচো  (ইংরেজি)
দায়ী কে?

দায়ী কে? আফতাব খান টুলু পরিচালিত ১৯৮৭ সালের বাংলাদেশী নাট্য চলচ্চিত্র। ছবিটির গল্প, চিত্রনাট্য ও সংলাপ লিখেছেন যৌথভাবে এটিএম শামসুজ্জামান ও কাজী হায়াৎ। ছবিটি প্রযোজনা ও পরিবেশনা করেছে ব্যতিক্রম চলচ্চিত্র। এতে প্রধান চরিত্রে অভিনয় করেছেন এটিএম শামসুজ্জামান, ইলিয়াস কাঞ্চন, অঞ্জু ঘোষ, আনোয়ার হোসেন, এবং রাজ। চলচ্চিত্রটি ১৯৮৭ সালের ২৫ সেপ্টেম্বর বাংলাদেশে মুক্তি পায়। ছবিটি এর অভিনয় ও চিত্রনাট্যের জন্য প্রশংসিত হয়। ১২তম জাতীয় চলচ্চিত্র পুরস্কারে এটিএম শামসুজ্জামান শ্রেষ্ঠ অভিনেতা বিভাগে ও কাজী হায়াৎ শ্রেষ্ঠ কাহিনীকার বিভাগে পুরস্কার লাভ করেন এবং বাচসাস চলচ্চিত্র পুরস্কারে যথাক্রমে শ্রেষ্ঠ সংলাপ রচয়িতা ও শ্রেষ্ঠ কাহিনীকার বিভাগে পুরস্কার লাভ করেন। এটিএম শামসুজ্জামান - কদম আলী মঈন উদ্দিন - কিশোর কদম আলী ইলিয়াস কাঞ্চন - ফারুক অঞ্জু ঘোষ - সালেহা আনোয়ার হোসেন - কালু রাজ - চেয়ারম্যান দবির উদ্দিন চৌধুরী আশীষ কুমার লোহ - আব্বাস বেবী জামান - সাদেক খালেদা আক্তার কল্পনা - কদমের মা মায়া হাজারিকা - লিজার মা মেরি - লিজা মিনা রহমান - লক্ষ্মী দুলারী চক্রবর্তী - হাসির মা সান্টু - সান্টু আব্দুস সাত্তার - জজ ইলিয়াস জাভেদ - জাভেদ (অতিথি চরিত্রে) জাম্বু - জাম্বু (অতিথি চরিত্রে) আখতার হোসেন - প্রযোজক আলম শাকুর চাটগামী - প্রডাকশন ম্যানেজার দায়ী কে? চলচ্চিত্রের গানের সুর ও সঙ্গীত পরিচালনা করেছেন আহমেদ ইমতিয়াজ বুলবুল। গানের কথা লিখেছেন খোশনুর আলমগীর ও আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, আবিদা সুলতানা ও কুমার বিশ্বজিৎ। জাতীয় চলচ্চিত্র পুরস্কার বিজয়ী: শ্রেষ্ঠ অভিনেতা - এটিএম শামসুজ্জামান বিজয়ী: শ্রেষ্ঠ কাহিনীকার - কাজী হায়াৎ বাচসাস পুরস্কার বিজয়ী: শ্রেষ্ঠ কাহিনীকার - কাজী হায়াৎ বিজয়ী: শ্রেষ্ঠ সংলাপ রচয়িতা - এটিএম শামসুজ্জামান "Movie List 1987"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ১২ জুলাই ২০১৭। [স্থায়ীভাবে অকার্যকর সংযোগ] "একজন গুণী মানুষের গল্প"। দৈনিক ইত্তেফাক। ১৮ সেপ্টেম্বর ২০১৪। সংগ্রহের তারিখ ১২ জুলাই ২০১৭।  "২০ বছর পর অঞ্জু ঘোষ"। যায়যায়দিন। ১ অক্টোবর ২০১৬। সংগ্রহের তারিখ ১২ জুলাই ২০১৭।  "আজীবন অভিনয় করতে চান এটিএম"। যায়যায়দিন। ১৬ মার্চ ২০১৬। সংগ্রহের তারিখ ১২ জুলাই ২০১৭।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। বাংলাদেশ চলচ্চিত্র উন্নয়ন কর্পোরেশন। সংগ্রহের তারিখ ১২ জুলাই ২০১৭।  চলচ্চিত্র প্রবেশদ্বার ইন্টারনেট মুভি ডেটাবেজে দায়ী কে? (ইংরেজি)
মাকু

মাকু কথাটির ব্যুৎপত্তিগত উৎপত্তি, ‘যারা মার্ক্সবাদকে সমর্থন করে’। শ্লেষাত্মকভাবে মার্ক্সবাদী বিরোধীরা কথাটি বলে থাকে, পরিভাষাটি বাংলা ভার্চুয়াল জগতের অন্যতম বহুল ব্যবহৃত শব্দ। (যদিও মাকু কথাটির আভিধানিক অর্থ তাঁত-বোনার কাজে ব্যবহৃত যন্ত্রবিশেষ, তবে এই অর্থে প্রাত্যহিক জীবনে কথাটি খুব একটা ব্যবহার হয় না বর্তমানে) কথাটির উৎপত্তি মার্ক্সবাদ থেকে হলেও, মাকু বলতে সব কমিউনিস্ট ও বামপন্থীদের বোঝানো হয়। মূলত কলকাতাকেন্দ্রিক প্রত্যাবর্তী (রিগ্রেসিভ) বামেদের উদ্দেশ্যে শ্লেষাত্মক ভাবে ব্যবহার করা হয়। মাকু কথাটি ঠিক প্রথম কবে ব্যবহৃত হয়েছিল তা নিয়ে বিতর্ক আছে। সাহিত্যিক নারায়ণ গঙ্গোপাধ্যায় সৃষ্ট চরিত্র টেনিদার একটি গল্প “হনুলুলুর মাকুদা”য় মাকু কথাটি প্রথম ব্যবহার হয়, (যদিও সেটা মার্ক্সবাদকে ব্যঙ্গ করে লেখা হয়নি), তবে একুশ শতকের প্রথম দশকের শেষের দিকে ইন্টারনেটের সামাজিক যোগাযোগ মাধ্যমগুলিতে ‘মাকু' শব্দটির ব্যবহার শুরু হয়, মূলত পশ্চিমবঙ্গের অর্থনৈতিকভাবে পিছিয়ে থাকার জন্য দীর্ঘ ৩৪ বছর বামেদের(মূলত '''ভারতের কমিউনিস্ট পার্টি (মার্ক্সবাদী)'' (সিপিআইএম) শাসনকে দায়ী করে, বিক্ষুব্ধ বাম-বিরোধীরা এর প্রচলন শুরু করে, ২০১১ এর বিধানসভা নির্বাচনের পশ্চিমবঙ্গ পর এর ব্যবহার বহুগুণ বেড়ে যায়। "Meaning of মাকু - Bangla 2 Bangla / English Dictionary"। www.ovidhan.org। সংগ্রহের তারিখ ২০২০-১২-০১।  desk, ABP Ananda, web (২০১৭-০৬-২২)। "'ঋণ মকুব ফ্যাশন হয়ে দাঁড়িয়েছে', বললেন বেঙ্কাইয়া"। bengali.abplive.com (ইংরেজি ভাষায়)। সংগ্রহের তারিখ ২০২০-১২-০১।  KolkataJanuary 1, Manogya Loiwal; January 4, 2016UPDATED:; Ist, 2016 13:30। "Amartya Sen blames Left for economy decline in Bengal"। India Today (ইংরেজি ভাষায়)। সংগ্রহের তারিখ ২০২০-১২-০১।
জামেয়া মিল্লিয়া আহমদিয়া কামিল মাদ্রাসা

জামেয়া মিল্লিয়া আহমদিয়া কামিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। ১৯৩৯ সালে প্রতিষ্ঠিত এই আলিয়া মাদ্রাসা চট্টগ্রাম জেলার একটি অন্যতম আলিয়া মাদ্রাসা। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত একটি আলিয়া মাদ্রাসা। মাদ্রাসাটির বর্তমান অধ্যক্ষের নাম মো. আহসান হাবীব (ভারপ্রাপ্ত)। প্রতিষ্ঠানটি চট্টগ্রাম জেলার ফটিকছড়ি উপজেলার নাজিরহাট পৌরসভায় অবস্থিত। ১৯৩৯ সালের ১ মার্চ এই মাদ্রাসাটি প্রতিষ্ঠিত হয়, তবে সরকার কর্তৃক অনুমোদন লাভ করে ১৯৭৯ সালের ৭ জানুয়ারিতে। মাদ্রাসাটি ২০০৬ সাল থেকে ফাজিল ও কামিল ডিগ্রি প্রদানের জন্য ইসলামী বিশ্ববিদ্যালয়, বাংলাদেশের অধিভুক্ত ছিলো। ২০১৬ সালের পর থেকে ইসলামি আরবি বিশ্ববিদ্যালয়ের অধিনে রয়েছে। এটি একটি কামিল (মাস্টার্স) পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বিগত বছরের পাশের হার ১০০% ছিলো। বর্তমানে প্রতিষ্ঠানের অধ্যক্ষ আহসান হাবীব (ভারপ্রাপ্ত)। ইসলামী বিশ্ববিদ্যালয়, কুষ্টিয়া ইসলামি আরবি বিশ্ববিদ্যালয় "ফটিকছড়িতে সুচিন্তার জঙ্গিবাদবিরোধী সমাবেশ"। banglanews24.com। সংগ্রহের তারিখ ২০২১-০৭-২১।  "গভর্নিং বডি – চট্টগ্রাম – Islamic Arabic University"। iau.edu.bd। ২০২৩-০৬-০৮ তারিখে মূল থেকে আর্কাইভ করা। সংগ্রহের তারিখ ২০২১-০৭-২১।  "Jamia Milliah Ahamadia Kamil Madrasha - Sohopathi | সহপাঠী" (ইংরেজি ভাষায়)। সংগ্রহের তারিখ ২০২১-০৭-২১।  "সংরক্ষণাগারভুক্ত অনুলিপি"। ২৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।  "পরীক্ষা নিয়ন্ত্রকের কার্যালয়, ইসলামী বিশ্ববিদ্যালয়, কুষ্টিয়া" (পিডিএফ)। ইসলামী বিশ্ববিদ্যালয়, বাংলাদেশ। ১০ জুলাই ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০২১।
ফটিকছড়ি জামেউল উলুম ফাজিল মাদ্রাসা

ফটিকছড়ি জামেউল উলুম ফাজিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি পৌরসভায় অবস্থিত। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত মাদ্রাসা। মাদ্রাসার অধ্যক্ষ সৈয়দ মোহাম্মদ ইবরাহীম কাসেম। আধ্যাত্মিক সাধক মাওলানা সৈয়দ গোলামুর রহমান শাহের খলিফা মাওলানা আমিন উল্লাহ শাহ সুন্দরপুরী ১৯০৪ সালে এ মাদ্রাসাটি প্রতিষ্ঠা করেন। ১৯৪০ সালে তৎকালীন একমাত্র ধর্মীয় শিক্ষাপ্রতিষ্ঠান কলকাতা আলিয়া মাদ্রাসা থেকে দাখিল, আলিম, ফাজিল শ্রেণী পর্যন্ত সরকারি স্বীকৃতি লাভ করে। প্রতিষ্ঠানটি প্রায় ৫.৮৪ একর জায়গা জুড়ে অবস্থান। এর দালান সংখ্যা ৭টি। এটি একটি ফাজিল (ডিগ্রি) পর্যায়ের শিক্ষাপ্রতিষ্ঠান। পাশাপাশি স্নাতক সম্মান কোর্সও চালু করা হয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১১ শতাধিক শিক্ষার্থী এ মাদ্রাসায় অধ্যয়নরত আছে। বিগত বছরের পাশের হার ৮৭.৫১%। ২০১৪ সালে দাখিল পরীক্ষায় ৬ জন এবং আলিম পরীক্ষায় ৩ জন শিক্ষার্থী এ+ পেয়েছে। তামিরুল মিল্লাত কামিল মাদ্রাসা ইসলামী বিশ্ববিদ্যালয়, বাংলাদেশ ইসলামি আরবি বিশ্ববিদ্যালয় "সংরক্ষণাগারভুক্ত অনুলিপি"। ২৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
করালিয়া তাকিয়া নেছারিয়া সুন্নিয়া দাখিল মাদ্রাসা

করালিয়া তাকিয়া নেছারিয়া সুন্নিয়া দাখিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি উপজেলার বাগানবাজার ইউনিয়নের করালিয়া তাকিয়া বাজারের পাশে অবস্থিত। মাদ্রাসার অধ্যক্ষের নাম মোহাম্মদ নিজাম উদ্দীন। এছাড়া আরও ১২ জন শিক্ষক-শিক্ষিকা এ মাদ্রাসায় কর্মরত আছেন। ১৯৮৫ সালে মাদ্রাসাটি প্রতিষ্ঠিত হয়। ১৯৯৪ সালে বাংলাদেশ মাদরাসা শিক্ষা বোর্ড থেকে একাডেমিক অনুমতি এবং ১৯৯৬ সাল থেকে স্বীকৃতি লাভ করে। মাদ্রাসা পরিচালনার জন্য মোহাম্মদ জাহাঙ্গীর হোসেনকে সভাপতি করে ১২ সদস্যের একটি পরিচালনা পরিষদ রয়েছে। মাদ্রাসা ভবনটি একটি দ্বিতল ভবন। এটি একটি দাখিল (মাধ্যমিক) পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ মাদ্রাসায় অধ্যয়নরত আছে। বিগত বছরের পাশের হার ৯৭%। ২০১০, ২০১১ ও ২০১৪ সালে দাখিল পরীক্ষায় ৩ জন সর্বমোট ৯ জন শিক্ষার্থী এ+ পেয়েছে। ৮ম শ্রেণীতে ২০১০ সালে ২ জন, ২০১১ সালে ২ জন এবং ৫ম শ্রেণীতে ২০১৩ সালে ২ জন শিক্ষার্থী বৃত্তি লাভ করে। ঢাকা আলিয়া মাদ্রাসা তামীরুল মিল্লাত কামিল মাদ্রাসা ইসলামী বিশ্ববিদ্যালয়, বাংলাদেশ বাংলাদেশ মাদ্রাসা শিক্ষাবোর্ড, ঢাকা "সংরক্ষণাগারভুক্ত অনুলিপি"। ২৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
বিশ্ব প্রাণী দিবস

বিশ্ব প্রাণী দিবস বিশ্বের সমুদয় প্রাণীকূলের অধিকার এবং কল্যাণের জন্য পালন করা একটি আন্তৰ্জাতিক দিবস, যা প্ৰতি বছর অক্টোবর মাসের ৪ তারিখে প্রাণীদের সন্ত, এসিসির ফ্রান্সিসের ভোজ উৎসবের সাথে সংগতি রেখে পালন করা হয়। বিশ্ব প্রাণী দিবসের আনুষ্ঠানিক ওয়েবসাইটের মতে এ দিবসের মূল লক্ষ্য হচ্ছে, পৃথিবীর প্রতিটি প্রান্তে প্রাণীদের কল্যাণের মাধ্যমে এদের অবস্থার উন্নতি করা। বিশ্ব প্রাণী দিবস উদ্‌যাপনের মাধ্যমে প্রাণী কল্যাণ আন্দোলনকে একত্রীত করা, একে আন্তর্জাতিকভাবে জোরদার করে পৃথিবীকে প্রতিটি জীবের জন্য উন্নততর বাসস্থান হিসেবে গড়ে তোলা। জাতি, ধর্ম, বিশ্বাস বা রাজনৈতিক মতাদর্শ নির্বিশেষে দিবসটিকে বিভিন্ন দেশে বিভিন্ন ভাবে পালন করা হয়। অধিক জনসচেতনতা এবং শিক্ষার মাধ্যমে বিশ্বকে গড়ে তুলি যেখানে প্রাণীদের সংবেদনশীল প্রজাতি হিসেবে গণ্য করা হয় এবং তাদের কল্যানে প্ৰাপ্য মনোযোগ দেয়া হয়। বিশ্ব প্রাণী দিবস সর্বপ্রথম হেনরীক জিম্মারমেন নামের একজন জার্মান লেখক এবং প্রকাশক মেন্স উন্ড হুন্দ/মানুষ এবং কুকুর নামের ম্যাগাজিনে প্রকাশ করেছিলেন। তিনি ১৯২৫ সালের ২৪ মার্চ জার্মানির বার্লিন স্পোর্ট প্যালেসে এই দিবস উদ্‌যাপন করেন। ৫,০০০-এর অধিক লোক এই অনুষ্ঠানে অংশ নিয়েছিল। এই দিবস মূলত বাস্তুসংস্থানবিদ্যার সন্ত, সেন্ট এসিসির ফ্রান্সিসের ভোজ উৎসবের সাথে সংগতি রেখে ৪ঠা অক্টোবর পালন করার কথা ছিল। কিন্তু সেই সময়ে স্থান সংকুলনের কারণে এই দিনে দিবসটি পালন করা হয়নি। ১৯২৯ সালে প্রথমবারের মতো এই দিবসটি ৪ঠা অক্টোবর পালন করা হয়। প্ৰথমদিকে তিনি কেবল এই দিবসটিতে জার্মানি, অস্ট্রিয়া, সুইজারল্যান্ড এবং চেকোস্লোভাকিয়ার অনুসারী পান। বিশ্ব প্রাণী দিবস জনপ্রিয়করণের জন্য জিম্মারমেন প্রতি বছর নিরলসভাবে কাজ করে গেছেন। অবশেষে, ১৯৩১ সালে ইতালির ফ্লোরেন্সে অনুষ্ঠিত আন্তর্জাতিক প্রাণী সুরক্ষা কংগ্রেসে তার উত্থাপন করা প্রস্তাবমতে ৪ঠা অক্টোবরকে বিশ্ব প্রাণী দিবস হিসেবে স্বীকৃতি দেয়া হয়। এটা কখনো কখনো বলা হয়ে থাকে যে ১৯৩১ সালে ইতালির ফ্লোরেন্সে বাস্তুসংস্থানবিদের এক সম্মেলনে সংকটাপন্ন প্রজাতিদের সবার দৃষ্টিগোচর করতে বিশ্ব প্রাণী দিবসের প্রচলন করা হয়। প্রাণী সুরক্ষা আন্দোলনকে ঐক্যবদ্ধ করে, বৰ্তমানে বিশ্ব প্রাণী দিবস একটি বৈশ্বিক অনুষ্ঠানে পরিণত হয়েছে, যেটাকে ২০০৩ সাল থেকে যুক্তরাজ্য-ভিত্তিক প্রাণী কল্যাণ চ্যারিটি নেতৃত্ব এবং পৃষ্ঠপোষকতা দিয়ে আসছে। "World Animal Day Homepage"। Worldanimalday.org.uk। সংগ্রহের তারিখ ২০১৬-১০-২০।  "THE ORIGIN OF WORLD ANIMAL DAY" (পিডিএফ)। Worldanimalday.org.uk। ২০১৮-০৯-২৯ তারিখে মূল (PDF) থেকে আর্কাইভ করা। সংগ্রহের তারিখ ২০১৬-১০-২০।  "World Animal Day - Photos - The Big Picture"। Boston.com। সংগ্রহের তারিখ ২০১৬-১০-২০।  "World Animal Day marked - World News"। SINA English। ২০১৬-০৬-১০ তারিখে মূল থেকে আর্কাইভ করা। সংগ্রহের তারিখ ২০১৬-১০-২০।  "World Animal Day | Project sponsored by Naturewatch Foundation"। Naturewatch। সংগ্রহের তারিখ ২০১৬-১০-২০।  দাপ্তরিক ওয়েবসাইট উইকিমিডিয়া কমন্সে বিশ্ব প্রাণী দিবস সংক্রান্ত মিডিয়া রয়েছে।
বিশ্ব দৃষ্টি দিবস

বিশ্ব দৃষ্টি দিবস প্ৰতি বছর অক্টোবর মাসের দ্বিতীয় বৃহস্পতিবার, বৈশ্বিক প্রেক্ষাপটে অন্ধত্ব এবং চোখের বিকলতা সম্পর্কে জনসচেতনতা বৃদ্ধি করার লক্ষ্যে গোটা বিশ্বজুড়ে পালন করা হয়। ২০০০ সালে লায়ন্স ক্লাব ইন্টারন্যাশনাল কর্তৃক অনুষ্ঠিত সাইট-ফার্স্ট-ক্যাম্পেইনের ফলশ্রুতিতে এই দিবসের শুরু হয়। বিশ্ব স্বাস্থ্য সংস্থার সহায়তায় আন্তর্জাতিক অন্ধতা দূরীকরণ সংস্থার পরিচালনায় এই দিবসটি বহুল ভাবে প্রচারিত হয়ে ভিশন২০২০ পর্যন্ত উন্নীত করা হয়েছে। ৯ অক্টোবর, ২০১৪ সালে বিশ্ব দৃষ্টি দিবসের বিষয়বস্তু ছিল- "আর নয় অবজ্ঞাপূর্ণ অন্ধতা"। এটা ২০১৪ সালের অক্টোবর মাসের দ্বিতীয় বৃহস্পতিবার অনুষ্ঠিত হয়। "IAPB Website, September 2014"। ১০ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৭।  http://www.iapb.org/advocacy/world-sight-day "World Sight Day Themes"। ১৯ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৭।
যোগাযোগ (দ্ব্যর্থতা নিরসন)

যোগাযোগ হল তথ্য আদান প্রদানের উপায়। যোগাযোগ দিয়ে আরও বুঝায়ঃ যোগাযোগ (উপন্যাস) - রবীন্দ্রনাথ ঠাকুর রচিত ১৯২৯ সালের উপন্যাস। যোগাযোগ (১৯৪৩-এর চলচ্চিত্র) - সুশীল মজুমদার পরিচালিত ভারতীয় বাংলা ভাষার চলচ্চিত্র। যোগাযোগ (১৯৫৮-এর চলচ্চিত্র) - নিতিন বসু পরিচালিত ভারতীয় বাংলা ভাষার চলচ্চিত্র। যোগাযোগ (১৯৮৮-এর চলচ্চিত্র) - মইনুল হোসেন পরিচালিত বাংলাদেশী বাংলা ভাষার চলচ্চিত্র। যোগাযোগ (২০১৫-এর চলচ্চিত্র) - শেখর দাস পরিচালিত ভারতীয় বাংলা ভাষার চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জন জর্জ ম্যাক্লয়েড

জন জর্জ ম্যাক্লয়েড (কিরখিল, ৮ মে ১৯১৫ - এডিনবার্গ, ৪ এপ্রিল ২০০৬) ছিলেন একজন স্কটিশ ডক্টর অফ মেডিসিন এবং একজন মেডিকেল পাঠ্যপুস্তক লেখক। ম্যাক্লয়েড ছিলেন প্রফেসর আন্না ম্যাকগিল্লিভরে ম্যাকলয়েডের বড় ভাই; তার ছোট ভাই ছিলেন ডাঃ এলেসডেয়ার ম্যাকগিল্লিভরে ম্যাকলয়েড, যিনি লিনলিথগো এর একজন জেনারেল প্র্যাক্টিশনার। তিনি রেভ. এলেসডেয়ার ম্যাকগিল্লিভরে ম্যাক্লয়েড এবং মারগারেট ইনগ্রাম স্যান্সটার এর পুত এবুং রেভ. জর্জ ম্যাক্লয়েড অফ Garrabost, Isle of Lewis এর নাতি। তিনি Right Hon. Iain Norman Macleod এর দ্বিতীয় চাচাতো ভাই, যিনি ১৯৭০ সালে এক্সচেকুয়েরের (Exchequer) আচার্য ছিলেন। তারা পাববে এবং উইগের ম্যাক্লয়েডদের উত্তরসূরি। ১৯৪২ সালের ২১ ডিসেম্বর জন জর্জ ম্যাক্লয়েড এবং ন্যান্সি এলিজাবেথ ক্লার্কের বিয়ে হয়। তাদের দুই পুত্র পিটার এবং কিথ এবং একমাত্র কন্যা গিলিয়ান। ম্যাক্লয়েড জর্জ ওয়াটসন'স কলেজে লেখাপড়া করেন এবং এডিনবার্গ বিশ্ববিদ্যালয় থেকে মেডিসিনে স্নাতক সম্পন্ন করেন। দ্বিতীয় বিশ্বযুদ্ধ চলাকালে ১৯৩৯ থেকে ১৯৪৫ সাল পর্যন্ত তিনি সেনাবাহিনীর রয়াল আর্মি মেডিকেল করপ্স-এ মেজর হিসেবে দায়িত্ব পালন করেন। ১৯৪১ সালে তিনি এডিনবার্গ বিশ্ববিদ্যালয়ে যোগ দেন এবং ১৯৪৭ সালে রয়াল কলেজ অব ফিজিশিয়ান্স অব এডিনবার্গের সদস্য হওয়ার প্রস্তাব পান। ১৯৫০ সালে তিনি এডিনবার্গের ওয়েস্টার্ন জেনারেল হাসপাতালে কনসালটেন্ট ফিজিশিয়ানের দায়িত্ব পান। ১৯৬৪ সালে ম্যাক্লয়েড মেডিকেল পাঠ্যপুস্তক ক্লিনিকাল একজামিনেশন লিখেন (পরবর্তীতে নাম বদলে ম্যাক্লয়েড ক্লিনিকাল একজামিনেশন রাখা হয়), ২০১৩ সালে বইটির ত্রয়োদশ সংস্করণ বের হয় এবং এখনো বইটি বিশ্বজুড়ে প্রচলিত। ১৯৬৪ সালে ফিজিশিয়ান স্যার স্ট্যানলি ডেভিডসন তাকে ডেভিডসন'স প্রিন্সিপলস অ্যান্ড প্র্যাকটিস অফ মেডিসিন বইটির মানোন্নয়নের প্রস্তাব দেন। এই বইটিও বিশ্বজুড়ে প্রচলিত এবং ম্যাকলয়েড এর ছয়টি সংস্করণে অবদান রাখেন। এই দুইটি পাঠ্যপুস্তক এডিনবার্গ-কে মেডিসিনের জগতে রাখতে বড় ভূমিকা পালন করে এবং বই দুইটি জাপানিজ এবং রাশিয়ান সহ অসংখ্য বিদেশী ভাষায় অনুবাদ হয়। ১৯৭১ সালে তিনি ওয়েস্টার্ন জেনারেল হাসপাতালের ইউনিভার্সিটি ডিপার্টমেন্ট অব মেডিসিনের ভাইস চেয়ারম্যান হিসেবে নিয়োগ প্রাপ্ত হন। তিনি ২০০৬ সালের এপ্রিল মাসে ৯০ বছর বয়সে এডিনবার্গে মৃত্যুবরণ করেন। তিনি শিল্পের প্রতি আগ্রহী ছিলেন এবং তার সংগ্রহে থাকা চমৎকার স্লাইড দিয়ে মেডিসিনের শৈল্পিক দিক আলোচনা করেছেন। এছাড়া তিনি ট্রাভার্স থিয়েটারের একজন অত্যন্ত আগ্রহী ভক্ত ছিলেন এবং দক্ষ বাগান নকশাকারী ও শৌখিন বাগান নির্মাতা ছিলেন। John George Macleod "Obituaries: Dr John George MacLeod FRCP Edin"। ২১ মে ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৭।
এলায়াস (কুস্তিগির)

জ্যাফরি লোগান স্কুইলো (জন্ম: নভেম্বর ২২, ১৯৮৭) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে এলায়াস স্যামসন নামে কুস্তি করেন। Labar, Justin। "Plum native a (WWE) Superstar in making"। TribLIVE.com। সংগ্রহের তারিখ মে ১৪, ২০১৭।  "Elias Samson"। The Internet Wrestling Database। সংগ্রহের তারিখ আগস্ট ৩০, ২০১৫।  "Elias Samson"। Cagematch। সংগ্রহের তারিখ অক্টোবর ১৫, ২০১৪।  "Elias Samson Profile"। WWE। সংগ্রহের তারিখ মে ২৯, ২০১৪।  Buddy Murphy & Elias Sampson vs. The Ascension: WWE NXT, May 15, 2014। মে ১৫, ২০১৪ – YouTube-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NXT pre-TakeOver TV taping results: El Vagabundo appears"। Wrestling Observer Newsletter। সংগ্রহের তারিখ ২০১৭-০৪-০১।  "Elias Samson Profile"। Online World of Wrestling। এপ্রিল ১, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ২৯, ২০১৫।  পেশাদারি কুস্তি প্রবেশদ্বার ডাব্লিউডাব্লিউই.কম-এ এলায়াস টুইটারে এলায়াস কেজম্যাচ.নেটে এলায়াস স্যামসন ইন্টারনেট মুভি ডেটাবেজে এলায়াস (ইংরেজি)
যোগাযোগ (উপন্যাস)

যোগাযোগ রবীন্দ্রনাথ ঠাকুর রচিত একটি সামাজিক উপন্যাস। এটি ১৯২৯ সালে (আষাঢ়, ১৩৩৬ বঙ্গাব্দ) প্রকাশিত হয়। এটি প্রথমে ১৩৩৪ বঙ্গাব্দের আশ্বিন মাস থেকে ১৩৩৫ বঙ্গাব্দের চৈত্র মাস পর্যন্ত বিচিত্রা মাসিকপত্রে ধারাবাহিকভাবে প্রকাশিত হয়। প্রথম দুই সংখ্যায় এই উপন্যাসের শিরোনাম ছিল তিনপুরুষ। ১৩৩৪ বঙ্গাব্দের অগ্রহায়ণ সংখ্যায় রবীন্দ্রনাথ এই উপন্যাসের শিরোনাম পরিবর্তন করে নতুন শিরোনাম দেন যোগাযোগ। চট্টোপাধ্যায় পরিবার (বিপ্রদাস) এক সময় অভিজাত ছিল। এখন পতনের দিকে। অন্যদিকে ঘোষাল পরিবার (মধুসূদন) নব্য ধনী ও উদ্ধত। এই দুই পরিবারে মধ্যে বিবাদ চলে আসেছে। কুমুদিনী বিপ্রদাসের বোন এবং মধুসূদনের স্ত্রী। ফলে তাকে উভয় দিক সামলাতে হয়। কুমুদিনী অভিজাত ঐতিহ্যে লালিত পালিত হয়েছে এবং পরিবারের নারীদের সাথে ধর্মীয় রীতিনীতি পালন করেছে। তার মনে স্বামী সম্পর্কে ধারণা হল স্বামী হবে দেবতুল্য, যাকে সে পূজা করবে। কিন্তু মধুসূদনের প্রতিপত্তি ও ক্ষমতা প্রদর্শনে সে একটু নড়েচড়ে যায়। সে বাল্যকাল থেকে কীভাবে একজন পতিভক্ত স্ত্রী হবে সে শিক্ষা গ্রহণ করেছে, কিন্তু বিয়ের পর তার মধ্যে মনস্তাত্ত্বিক দ্বন্দ্ব শুরু হয়। যোগাযোগ উপন্যাসটি অক্সফোর্ড ঠাকুর অনুবাদের অংশ হিসেবে ইংরেজি অনুবাদ করেন সুপ্রিয়া চৌধুরী। অনুবাদ গ্রন্থটি ২০০৬ সালে অক্সফোর্ড ইউনিভার্সিটি প্রেস থেকে প্রকাশিত হয়। রবীন্দ্রনাথ ঠাকুরের সৃষ্টিকর্ম Biswas, Ranjita (৫ মার্চ ২০০৬)। "LITERARY REVIEW - An uneven relationship"। দ্য হিন্দু। সংগ্রহের তারিখ ১৩ জুলাই ২০১৭।  বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: যোগাযোগ